

**RAPORT PËRMBLEDHËS**

**Mbulimi i zgjedhjeve të jashtëzakonshme në Graçanicë**

***Periudha monitoruese 12 – 18 janar 2015***

Zgjedhjet e jashtëzakonshme ne Komunën e Gracanicës janë organizuar nga 12 deri më 18 janar 2015.Në këto zgjedhje, për Kryetar të Komunës së Gracanicës kanë konkurruar kandidatë nga katër (4) subjekte politike të çertifikuara (SPÇ): LDK, PDS, NPK, dhe GIS.

Me qëllim të vlerësimit të pajtueshmërisë së shërbimeve mediale audio-vizuele me Kreun VIII të Ligjit për Zgjedhje, Departamenti i Monitorimit dhe Analizës (DMA) i Komisionit të Pavarur të Mediave (KPM) ka bërë monitorimin e shërbimeve mediale audio-vizuele, gjatë mbulimit të fushatës për Zgjedhjet në Graçanicë.

Në monitorim janë përfshirë tri (3) televizionet me mbulim nacional RTK, KTV dhe TV 21 si dhe 3 ofrues të shërbimeve programore (OSHP ) RTK2, TV KIM dhe TV Klan Kosova.

Fokus i këtyre monitorimeve ishin edicionet e lajmeve, intervistat, debatet dhe spotet politike në kohën e shikueshmërisë më të madhe prej orës 16:00 deri 24:00.

Në mënyrë që të ndihmojë të licencuarit që të veprojnë në pajtueshmëri me Kreun VIII të këtij Ligji, KPM ka dërguar te shërbimet mediale audio-vizuele Udhëzuesin për Zgjedhje për shërbimet mediale audio-vizuele i cili në fakt është interpretim më i detajuar i dispozitave të kreut VIII dhe i cili përbëhet prej:

1. KAPITULLI – 1 identifikimi i reklamimit politik;
2. KAPITULLI -- 2 raportimi për hulumtimin e opinionit publik lidhur me zgjedhjet; dhe
3. KAPITULLIT- 3 periudha e heshtjes së mediave.

***Gjetjet nga Monitorimi***

Gjatë mbulimit të fushatës për Zgjedhjet e Jashtëzakonshme 2015 në Graçanicë, shërbimet mediale audio-vizuele të monitoruara kanë vepruar kryesisht në pajtueshmëri me Kreun VIII të Ligjit për Zgjedhje duke raportuar në përgjithësi në mënyrë të drejtë dhe të paanshme.

Gjetjet nga monitorimi flasin se shërbimet mediale audio-vizuele në këtë periudhë nuk kanë transmetuar spote politike, ndërsa kanë ofruar materiale edukuese të Komisionit Qendrorë të Zgjedhjeve (KQZ-së) lidhur me procesin e votimit, që konsiderojmë se ishte ndihmesë për qytetarët në ditën e votimit, më 18 janar 2015.

Nga monitorimi i heshtjes zgjedhore që ka filluar më 17 janar dhe ka përfunduar pas mbylljes së vendvotimeve më 18 janar 2015, është gjetur se shumica e shërbimeve mediale audio-vizuele të monitoruara kanë vepruar në pajtueshmëri me Ligjin për Zgjedhjet e Përgjithshme dhe kapitullin III të Udhëzuesit të KPM-së për Periudhën e Heshtjes së Mediave.

Gjetjet lidhur me hapësirën e dhënë SPÇ-ve janë vetëm për kohën e shikueshmërisë më të madhe, nga ora 16:00-24:00 kur edhe janë bërë monitorimet.

***Prezantimi i fushatave të SÇP-ve në tri televizionet nacionale***

**Televizioni Publik i Kosovës -RTK1** - Në edicionet e lajmeve ka dedikuar këtë hapësirë për kandidatët e SPÇ-ve:

|  |  |  |  |
| --- | --- | --- | --- |
| **Periudha monitoruese: 12-16.01.2015 RTK1** | | | |
|  |  |  |  |
| **Nr.** | **SPÇ në lajme dhe kronika zgjedhore** | **Koha (s)** | **%** |
| **1** | GIS | 492 | **26.09** |
| **2** | PDS | 492 | **26.09** |
| **3** | NPK | 451 | **23.91** |
| **4** | LDK | 451 | **23.91** |
|  |  |  |  |
| **Total (s dhe %)** | | **1886** | **100** |

Prezantimi i fushatës së kandidatëve të 4 SPÇ-ve ishte i balancuar dhe neutral.

TV 21 - Në edicionet e lajmeve ka dedikuar këtë hapësirë për kandidatët e SPÇ-ve**:**

|  |  |  |  |
| --- | --- | --- | --- |
| **Periudha monitoruese: 12 deri me 16 janar 2015 TV 21** | | | |
|  |  |  |  |
| **Nr.** | **SPÇ në lajme dhe kronika zgjedhore** | **Koha (s)** | **%** |
| **1** | **G. I. Srpska** | **205** | **25** |
| **2** | **Lidhja Demokratike e Kosovës** | **205** | **25** |
| **3** | **Nova Partija Kosova** | **205** | **25** |
| **4** | **Progresivna Demokratska Stranka** | **205** | **25** |
|  |  |  |  |
| **Total (s dhe %)** | | **820** | **100.00** |

**KTV** – nga monitorimi është gjetur se ky shërbim medial audio-vizuel nuk ka mbuluar asnjë aktivitet të fushatës zgjedhore në Graçanicë.

***Prezantimi i fushatave në OSHP***

**RTK2** - Në edicionet e lajmeve dhe debate zgjedhore ka dedikuar këtë hapësirë për kandidatët e SPÇ-ve:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Periudha monitoruese: 12-16.01. 2015 RTK 2** | | | |  | **Subjekti transmetues: TV RTK 2** | | | |
|  |  |  |  |  |  |  |  |  |
| **Nr.** | **SPÇ në lajme dhe kronika zgjedhore** | **Koha (s)** | **%** |  | **Nr.** | **SPÇ në debate/intervista** | **Koha (s)** | **%** |
| **1** | GIS | 436 | **44.81** |  | **1** | **GIS** | **0** | **0** |
| **2** | PDS | 345 | **35.46** |  | **2** | **PDS** | **6390** | **57.41** |
| **3** | NPK | 110 | **11.31** |  | **3** | **NPK** | **1743** | **15.66** |
| **4** | LDK | 82 | **8.43** |  | **4** | **LDK** | **2997** | **26.93** |
|  |  |  |  |  |  |  |  |  |
| **Total (s dhe %)** | | **973** | **100.00** |  | **Total (s dhe %)** | | **11130** | **100** |

Në debatin e organizuar në RTK2, më 15.01.2015, kandidati i SPÇ-së GIS nuk i është përgjigjur ftesës për pjesëmarrje, ndërsa në debatin e organizuar më 16 janar 2015, përkundër faktit se janë ftuar kandidatët e të katër SPÇ-ve garuese, kanë marr pjesë vetëm kandidatët e LDK-së dhe PDS-së.

**Klan Kosova** - Në edicionet e lajmeve ka dedikuar këtë hapësirë për kandidatët e SPÇ-ve**:**

|  |  |  |  |
| --- | --- | --- | --- |
| **Periudha monitoruese: 12.01.2015 Klan Kosova** | | | |
|  |  |  |  |
| **Nr.** | **SPÇ në lajme dhe kronika zgjedhore** | **Koha (s)** | **%** |
| **1** | G. I. Srpska | **220** | **25** |
| **2** | Lidhja Demokratike e Kosovës | **220** | **25** |
| **3** | Nova Partija Kosova | **220** | **25** |
| **4** | Progresivna Demokratska Stranka | **220** | **25** |
|  |  |  |  |
| **Total (s dhe %)** | | **880** | **100** |
|  | |  |  |

**TV KIM** - Në edicionet e lajmeve ka dedikuar këtë hapësirë për kandidatët e SPÇ-ve**:**

|  |  |  |  |
| --- | --- | --- | --- |
| **Periudha monitoruese: 12-16.01. 2015 TV KIM** | | | |
|  |  |  |  |
| **Nr.** | **SPÇ në lajme dhe kronika zgjedhore** | **Koha (s)** | **%** |
| **1** | GIS | 714 | **39.76** |
| **2** | PDS | 482 | **26.84** |
| **3** | NPK | 354 | **19.71** |
| **4** | LDK | 246 | **13.70** |
|  |  |  |  |
| **Total (s dhe %)** | | **1796** | **100** |

**Përfundim:**

Monitorimi i fushatës për zgjedhje të Kryetarit të Komunës së Graçanicës ka dëshmuar se shërbimet mediale audio-vizuele kanë informuar në mënyrë të drejtë dhe korrekte, duke vepruar kryesisht në pajtueshmëri me Kapitullin VIII të Ligjit për Zgjedhje të titulluar Mediat gjatë Fushatës Zgjedhore.

#